c)

seuraavat tiedot sisältävä selvitys luonnollisesta henkilöstä ja yrityksestä, jota kyseinen henkilö on kymmenen viimeisen vuoden aikana johtanut tai jossa henkilöllä on ollut määräysvalta ja josta toimilupaa hakeva luottolaitos on asianmukaisen ja huolellisen tutkimuksen jälkeen tietoinen; i) tiedot rikostuomioista tai rikosoikeudenkäynneistä, jotka on ratkaistu henkilöä tai yritystä vastaan ja joita ei ole mitätöity, ellei kärsittyjen tuomioiden julkistamista koskevista kansallisen lainsäädännön vaatimuksista muuta johdu; ii) tiedot sellaisista henkilöä tai yritystä koskevista siviilioikeudellisista tai hallinnollisista päätöksistä, joilla on merkitystä sopivuuden arvioinnin tai muutoin toimilupaa hakevan luottolaitoksen toimiluvan myöntämisen kannalta, sekä tiedot hallinnollisista seuraamuksista tai toimenpiteistä, jotka on kussakin asiassa määrätty lakien tai asetusten rikkomisen seurauksena, yhtiön johtajan erottaminen mukaan luettuna, ja joita ei ole mitätöity, eikä niitä vastaan ole haettu eikä voi hakea muutosta, paitsi direktiivin 2013/36/EU 65, 66 tai 67 artiklan mukaisesti määrättyjen hallinnollisten seuraamusten ja rikostuomioiden tapauksessa, sillä niistä on annettava tiedot myös ratkaisuista, joissa muutoksenhaku on kesken; iii) konkurssi tai maksukyvyttömyysmenettely tai vastaavat menettelyt; iv) vireillä olevat rikostutkinnat; v) henkilöä tai yritystä vastaan aloitetut siviilioikeudelliset tai hallinnolliset tutkinnat, täytäntöönpanomenettelyt, seuraamukset tai muut täytäntöönpanopäätökset sellaisissa asioissa, joilla voidaan kohtuudella katsoa olevan merkitystä toimilupaa hakevan luottolaitoksen toimiluvan myöntämisen tai kyseisen toimilupaa hakevan luottolaitoksen järkevän ja vakaan hoidon kannalta; vi) virallinen todistus tai muu vastaava asiakirja, jolla todistetaan, että tämän c alakohdan i–v alakohdassa esitetyt tapahtumat ovat koskeneet henkilöä tai yritystä, jos tällaisia asiakirjoja on mahdollista saada; vii) kaupankäynnin, liiketoiminnan tai ammatin harjoittamista koskevan rekisteröinnin, luvan, jäsenyyden tai lisenssin epääminen; viii) kaupankäynnin, liiketoiminnan tai ammatin harjoittamista koskevan rekisteröinnin, luvan, jäsenyyden tai lisenssin peruuttaminen, kumoaminen tai päättäminen; ix) erottaminen, jonka on toteuttanut sääntely- tai hallintoelin taikka ammattiala- tai ammatillinen järjestö; x) vastuullinen asema yhteisössä, johon on kohdistettu rikostuomio taikka siviilioikeudellinen tai hallinnollinen seuraamus tai muu siviilioikeudellinen tai hallinnollinen toimenpide, jolla on merkitystä sopivuuden arvioinnin kannalta, tai kussakin tapauksessa menettelyvirheitä koskeva viranomaisen lupaprosessi tai käynnissä oleva tutkinta, joka on järjestetty väitetyn menettelyn tekoajankohtana, myös kun on kyse petoksesta, epärehellisyydestä, lahjonnasta, rahanpesusta, terrorismin rahoituksesta tai muusta talousrikollisuudesta taikka laiminlyönnistä, jonka takia tällaisten tapahtumien estämiseksi ei ole otettu käyttöön asianmukaisia toimintalinjoja ja menettelyjä, sekä yksityiskohtaiset tiedot tällaisista tapahtumista ja mahdollisesta osallistumisesta niihin; xi) irtisanominen työstä, luottamusasemasta taikka varainhoitosuhteesta, paitsi, jos suhde päättyy ajan kulumisen takia, tai vastaava tilanne;